ช็อก รถพ่วงชนคน ในกัวเตมาลาสุดสยอง ตาย-เจ็บเกลื่อนถนน ดับแล้ว 32 ศพ 
(ภาพจากTwitter),สะเทือนขวัญ รถพ่วงพุ่งชนฝูงชนในกัวเตมาลา เสียชีวิตแล้วอย่างน้อย 32 ศพ บาดเจ็บกว่า 30 คน เผยเหตุเกิดขณะที่ฝูงชนเหล่านี้พากันไปดูอุบัติเหตุรถชนคนตายบนถนนก่อนหน้า,เมื่อ 28 มี.ค.62 สำนักข่าวต่างประเทศ และเว็บไซต์ มิร์เรอร์ รายงาน เกิดเหตุร้ายแรง ชายขับรถพ่วงพุ่งชนฝูงชนที่เดินอยู่ริมถนน ที่เมืองนาฮัวลา ทางตะวันตกของกัวเตมาลา ประเทศในภูมิภาคอเมริกากลาง เมื่อค่ำวันพุธที่ 27 มี.ค. ตามเวลาท้องถิ่น เป็นเหตุให้มีผู้เสียชีวิตสลดถึง 32 ราย ซึ่งในจำนวนนี้มีเด็กหลายคนรวมอยู่ด้วย รวมทั้งผู้ชายและผู้หญิง,เว็บไซต์ อัลจาซีรา แจ้งว่า ประชาชนที่ถูกรถพ่วงชนในคราวนี้ กำลังพากันเดินไปดูอุบัติเหตุที่เพิ่งเกิดขึ้น มีรถยนต์ชนคนเสียชีวิต 1 ราย บนทางหลวง แพน-อเมริกัน ที่บริเวณกิโลเมตร 159 ในเมืองนาฮัวลา ซึ่งอยู่ทางตะวันตกของกรุงกัวเตมาลา ซิตี้ เมืองหลวง โดยคนขับได้หนีไปหลังเกิดอุบัติเหตุ แต่แล้วทันใดนั้นกลับมีรถพ่วงคันหนึ่งพุ่งชนฝูงชนเหล่านี้อย่างไม่คาดคิด ท่ามกลางความมืด จนทำให้มีผู้เสียชีวิตอย่างน้อยแล้วถึง 32 ราย และมีผู้บาดเจ็บเกือบ 30 ราย ในจำนวน 9 รายได้รับบาดเจ็บสาหัส อาการโคม่า,จากคลิปวิดีโอที่ถูกแชร์กันทางโซเชียลมีเดีย หลังเกิดเหตุรถพ่วงชนคนอย่างน่ากลัว แสดงให้เห็นร่างของผู้เคราะห์ร้ายและเลือดเกลื่อนถนน ขณะที่ได้ยินเสียงผู้คนกรีดร้องด้วยความตกใจและร้องไห้ที่เห็นญาติพี่น้องเพื่อนฝูงของพวกตนได้รับบาดเจ็บ หรือบางคนก็เสียชีวิต โดยหลังเกิดเหตุ หน่วยกู้ภัยได้เรียกรถพยาบาลนับ 10 คันมาช่วยเหลือนำผู้บาดเจ็บกระจายส่งโรงพยาบาลต่างๆ ที่อยู่ใกล้เคียงจุดเกิดเหตุ ซึ่งถือเป็นอุบัติเหตุทางถนนครั้งร้ายแรงที่สุดในกัวเตมาลาในรอบหลายปี.
สะเทือนขวัญ รถพ่วงพุ่งชนฝูงชนในกัวเตมาลา เสียชีวิตแล้วอย่างน้อย 32 ศพ บาดเจ็บกว่า 30 คน เผยเหตุเกิดขณะที่ฝูงชนเหล่านี้ พากันไปดูอุบัติเหตุรถชนคนตายบนถนนก่อนหน้า 
รถพ่วงชนคน,กัวเตมาลา,รถพ่วงชนฝูงชน,รถพ่วงชนคนตายเกลื่อน